open-index/open-wikipedia-markdown huggingface dataset:
Heksakord

En **heksakord** (fra gresk *hexa* «seks», *chordé* «streng») er et musikkbegrep for en seks toners noterekke. Navnet er antakelig avledet av tonene i den seksstrengede lyren. 

I middelaldermusikkens musikkteori dannet heksakorder grunnlaget for innlæring av gregoriansk sang. Heksakordene kan ses på som en form for skalaer som overlapper hverandre. 

Heksakordens toneintervallene er alle heltoner unntatt de to midterste som utgjør et halvtoneintervall. Guido av Arezzo ga tonene i heksakorden solmisasjonsstavelsene *ut, re, mi, fa, sol, and la*, med halvtonen mellom *mi* og *fa*. Navnene tok han fra stavelser i 700-talls-hymnen *Ut queant laxis*.

Hver heksakord kunne starte på G, C eller F og tabellen til høyre viser notene i hver heksakord for hver av tre oktaver. (Tabellen leses nedenfra og opp) ) Innen visse grenser kunne noter i forskjellige oktaver skilles fra hverandre ved å lese fra venstre mot høyre. Dermed er C (moderne *c*) "C fa ut" (eller "Cefaut"), c (moderne *c*') var "C sol fa ut", og cc (moderne *c"*) var "C sol fa".  Siden den laveste tonehøyden ble vist med den greske bokstaven Γ (gamma, for 'g') ble tonen kalt "Gamma ut" eller "Gamut", en betegnelse som omfattet det tilgjengelige noteutvalget..

## Litteratur
* Christian Berger: Artikel *Hexachord (I.-V.)* i: Musik in Geschichte und Gegenwart, 2. opplag, utgitt av L. Finscher, Sachteil Bd. 4, Kassel 1996, Sp. 279-286
* Christian Berger: *La quarte et la structure hexacordale.* I: *L’enseignement de la musique au Moyen Age et à la Renaissance.* Colloque Royaumont 1985, Royaumont 1987, s. 17-28 (http://www.freidok.uni-freiburg.de/volltexte/6002)
* Christian Berger: *Cithara, cribrum und caprea. Wege zum Hexachord.* I: M. Kintzinger, S. Lorenz, M. Walter (Hrsg.): *Schule und Schüler im Mittelalter. Beiträge zur europäischen Bildungsgeschichte des 9. bis 15. Jahrhunderts.* Bilag i Archiv für Kulturgeschichte 42. Köln 1996, s. 89-109 (http://www.freidok.uni-freiburg.de/volltexte/375)
* Christian Berger: *Hexachord und Modus: Drei Rondeaux von Gilles Binchois.* I: *Basler Jahrbuch für historische Musikpraxis* 16 (1992), s. 71-87 (http://www.freidok.uni-freiburg.de/volltexte/388)
* Jacques Chailley: *„Ut queant laxis“ et les origines de la gamme.* I: *Acta Musicologica* 56 (1984), s. 48-69
* Klaus-Jürgen Sachs: *Musikalische Elementarlehre im Mittelalter.* I: Frieder Zaminer: *Rezeption des antiken Fachs im Mittelalter.* Geschichte der Musiktheorie. Darmstadt 1990, s. 105-162

## Eksterne lenker
* Hexachords, solmization, and musica ficta Utførlig framstilling på engelsk
Prospect (New South Wales)

**Prospect** er en bydel i Sydney, i delstaten New South Wales i Australia. Prospect ligger 32 kilometer vest for Sydney sentrum i kommunen City of Blacktown og er en del av Greater Western Sydney regionen.

## Historie
Kaptein Arthur Phillip kalte området 'Bellevue'. 13. april 1791 klatret Watkin Tench til toppen av åsen og gav det navnet Tench's Prospect Mount. Dette ble senere omdøpt til Prospect Hill.

Kort tid etter 1808 ble William Lawson utnevnt til 'aide-de-camp' til George Johnston og ble tildelt 500 acre land i Prospect. Han kalte tomten Veteran Hall og bygget en 40-roms storgård der. Ha døde på storgården 16 juni 1850 og tomten ble etterhvert overtatt av Metropolitan Water Board. Huset ble ødelagt i 1926 og mesteparten av tomten er nå under vann i vannreservoaret Prospect reservoir.

Firmaet «Emu and Prospect Gravel and Road Metal Company Limited» åpnet en privat jernbanelinje fra Toongabbie til steinverket Prospect Quarry 7 april 1902. Etter at staten ikke lenger kunne levere jernbanevogner stopped tog å gå på linjen i 1945, selv om selve jernbanen lå der til tidlig 1960 tallet.

## Landemerker

* Prospect Hill, selv om den ikke lenger hører til Prospect, kan sees fra mange steder i bydelen. Den er et historisk viktig landemerke fra tidlig bosetting i New South Wales og bydelen har navnet sitt fra åsen.
* Prospect reservoir er et vannreservoar som er bygget ut langs Prospect Creek.
* St Bartholomew's Church of England er en murkirke med en gravplass som inneholder gravstenen etter Løytnant William Lawson og gravene til flere pioner-familier. Kirkegården er oppført på Australias Register of the National Estate.

## Transport
Prospect ligger ved Great Western Highway og M4 Motorway, som gir tilgang til de vestlige bydelene og østover til Sydney sentrum.

Prospect Highway forbinder Prospect til det sentrale Blacktown.

Blacktown jernbanestasjon gir tilgang til Cityrail og Countrylink nettverkene, særskilt til Cityrails' Western railway line. Flere buss-selskap kjører bussruter mellom Prospect og Blacktown via Blacktown Road.

## Kjente Innbyggere
Kjente personer som har bodd i bydelen inkluder:
* Natasha Crofts – tildelt Australian Mother of the Year prisen i 2007

## Referanser


## Eksterne lenker
Way of the World

**«Way of the World»** er en sang skrevet av Albert Hammond og Graham Lyle som ble spilt inn og gitt ut på singel med Tina Turner i 1991. Singelen kom på 12.-plass i Irland og Østerrike, 15.-plass i Nederland, 16.-plass i Belgia, 25.-plass i Frankrike, 29.-plass i Sveits, 31.-plass i Storbritannia og 33 plass i Tyskland. Sangen ble også gitt ut på albumet *[[Simply the Best (album)|Simply the Best]]* senere samme år. Det ble laget to musikkvideoer til denne sangen, den ene ble regissert av Paula Walker og den andre ble regissert av Herb Ritts.

## Referanser
ESPN

**ESPN** eller **Entertainment Sports Programming Network** er et amerikansk kringkastingsselskap som sender sport 24 timer hver dag.

Selskapet ble grunnlagt av Scott Rasmussen og hans far Bill Rasmussen, og lanseringsdatoen var 7. september 1979. Getty Oil Company kom med penger for å finansiere det nye prosjektet.

SportsCenter kom ut med at selskapet hadde passert sin episode nummer 30&nbsp;000 11. februar 2007. Sendingene sendes oftest fra Bristol i Connecticut, men også fra New York City, Seattle, Charlotte, og Los Angeles.

ESPNs slagord er «The Worldwide Leader in Sports», eller «verdensledende innenfor sport» på norsk, og sendes nesten alltid i selskapets medier, men opprinnelsen til slagordet er ukjent.

ESPN eier også de spanskspråklige tv-kanalene ESPN Deportes.
## Eksterne lenker
* 
*
Giævernesettunnelen

**Giævernesettunnelen** er en veitunnel i Tromsø. Den går under sørenden av rullebanen til Tromsø lufthavn og er en del av Europavei 8. Tunnelen er 118 meter lang. Den har fire kjørefelt, to i hver retning, samt gang- og sykkelveg, og både kjøreretningene og gang- og sykkelvegen er adskilt fra hverandre.

## Se også
*Langnestunnelen
*Veitunneler i Norge

## Referanser


## Eksterne lenker
* Statens vegvesen [veikart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@652135,7734062,13/vegobjekt:240438236:58b02c:67)
Love Thing (sang)

**«Love Thing»** er en sang skrevet av Albert Hammond og Holly Knight som ble spilt inn og gitt ut på albumet *[[Simply the Best (album)|Simply the Best]]* med Tina Turner i 1991. Sangen ble også gitt ut på singel i 1992. Singelen kom på 29.-plass på i Storbritannia, 36.-plass i Nederland, 62.-plass i Australia og 67.-plass i Tyskland. Musikkvideoen ble regissert av Michael Bay.

## Referanser
Oppsal Håndball

**Oppsal Håndball** er en håndballavdeling i Oppsal Idrettsforening. Klubbens A-lag for kvinner holder til i eliteserien, mens klubbens A-lag for menn ligger i 4. divisjon.

## Menn
Klubbens A-lag i håndball for menn har blitt seriemestere fem ganger, med sine seire i 1970/71, 1971/72, 1972/73, 1975/76 og 1977/78. Herrelaget ble også norgesmester utendørs i 1964 og 1973.

Laget rykket opp i eliteserien igjen etter at laget kom på tredjeplass i 1. divisjon 2009/10 og vant kvalifiseringskampene mot . Laget berget plassen etter å ha kommet på kvalifiseringsplass 2010/11-sesongen, men etter at klubben ikke maktet å stille lag til første kamp høsten 2011, valgte klubben å trekke laget fra eliteserien.

Klubbens A-lag for menn spiller 2019/20-sesongen i 4. divisjon.

## Kvinner
Klubbens A-lag for kvinner spiller 2020/21-sesongen i eliteserien i håndball for kvinner.

### Tabellen

## Kjente spillere
* Amanda Kurtović
* Geir Røse 55 landskamper
* Jan Wangen 117 landskamper
* Pål Bye 150 landskamper
* Torstein S. Hansen 50 landskamper
* Roger Hverven 52 landskamper
* Allan Gjerde 82 landskamper (kaptein i mange)
* Odd Sønsterud 87 landskamper
* Kristen «Cash» Grislingås 107 landskamper
* Svein T. Fossheim
* Jørn Bruno Larsen
* Hanne Hegh
* Grethe Mona Tønnessen 60 landskamper

## Referanser


## Eksterne lenker
*
I Want You Near Me

**«I Want You Near Me»** er en sang skrevet av Terry Britten og Graham Lyle som ble spilt inn og gitt ut på albumet Simply the Best med Tina Turner i 1991. Sangen ble også gitt ut på singel i 1992. Singelen kom på 22.-plass i Storbritannia og 53.-plass i Tyskland. Musikkvideoen ble regissert av Paula Walker.

## Referanser
Hungeren

**Hungeren** er  et boligfelt i Tromsø. Det ligger på fastlandssiden av Tromsøysundet, rundt en kilometer sør for Tromsøbrua.

Området var tidligere et gårdsbruk. Boligbygging startet rundt 1970, og Hungeren er nå en del av tettstedet Tromsdalen.

## Referanser
Girraween (New South Wales)

**Girraween** er en bydel i Sydney, i delstaten New South Wales, Australia. Girraween ligger 30 kilometer vest for Sydney sentrum, i kommunen City of Holroyd og er en del av Greater Western Sydney regionen.

## Historie
Girraween er et aboriginord som betyr «sted med blomster». Området var en del av tomten til D'Arcy Wentworth, som ble beæret med å få nabobydelen Wentworthville oppkalt etter seg.

## Transport
Girraween er dekket av «Hills Bus 705» buss ruten fra Toongabbie til Parramatta. Det finnes ingen jernbanestasjon i bydelen, men det er en kort spasertur gjennom Civic Park til Pendle Hill railway station.

## Skoler
* Girraween High School
* Girraween Public School

## Sport og Rekreasjon
* Girraween Eagles og Girraween Park. 
* Civic Park, rett over den østlige grensen av bydelen til Pendle Hill har en basketballbane, en netballbane, en tennisbane, barbecueområder og lekeområder for barn.

## Referanser


## Eksterne lenker
Under godhetens synsvinkel

***Under godhetens synsvinkel; livsfilosofiske essays*** er en essaysamling av den norske filosofen Nina Karin Monsen, utgitt i 1992 på Cappelen Forlag. 2. utgave ble utgitt av Cappelen i 1998 og 3. utgave ble utgitt av Fagbokforlaget i 2000. Samlingen tar opp temaer som tro, håp og kjærlighet, de eldgamle dyder og meningen med livet.
Inger Cecilie Stridsklev

**Inger Cecilie Stridsklev** (født 1948) er en norsk lege og forfatter fra Skien. Hun er utdannet lege fra Tyskland i 1974 og er spesialist i medisinsk og radiologisk onkologi og i indremedisin. Hun har publisert fagartikler om prostatakreft og skader av krom og nikkel, samt om sosialmedisinske emner.

Stridsklev er styremedlem i organisasjonen Vennetreff for NS-barn. Hun har utgitt publikasjoner og debattert om emner knyttet til 2. verdenskrig, med vekt på medlemmer av Nasjonal Samling og deres familier.

## Publikasjoner
* *M/S Theklas himmelferd. Minneskrift over 19 menn vi ikke har lov til å glemme*, 1997, ISBN 82-91375-08-9
* «Monitoring of chromium and nickel in biological fluids of stainless steel welders using the flux-cored-wire (FCW) welding method», *International Archives of Occupational and Environmental Health*, november 2004, vol 77, nr 8, pp 587-591
* «Monitoring of chromium and nickel in biological fluids of grinders grinding stainless steel», *International Archives of Occupational and Environmental Health*, april 2007, vol 80, nr 5, pp 450-454
* «Norske frontkjempere på Østfronten 1941–1945. En sosialmedisinsk etterundersøkelse», *Norsk tidsskrift for arbeidsmedisin*, 1992

## Referanser
Psycho Holiday

"**Psycho Holiday**" er den tredje singelen fra heavy metal-bandet Panteras første album på et stort plateselskap, *[[Cowboys from Hell]]*. Det ble laget en video for denne sangen.

## Sangen
Sangen handler om en innbilt reise gjennom tortur, påbrakt av alkohol og overdreven bruk av narkotiske stoffer. Sangen er veldig typisk for bandet i denne perioden, med Anselmos harde vokalist, kombinert med Dimebag sine typiske, sterke gitarriff. Phil Anselmo viser også frem hvor kapabel stemmen hans er, når han bytter fra lyse til mørke toner, og omvendt, uten å vise tegn til å anstrenge seg. Dette kombinert med Vinnie Paul sin trommespilling og Rex Brown på bass, gjør sangen til en av de mest likte blant anmeldere.

## Referanser
Wales Ladies Championship of Europe

**Wales Ladies Championship of Europe** er en golfturnering for kvinner arrangert ved Machynys Peninsula Golf & Country Club i Llanelli på sørkysten av Wales. Den er en av turneringene på Ladies European Tour.

Turneringen ble avviklet ved Royal Porthcawl Golf Club, Porthcawl, inntil den ble flyttet til Llanelli i 2005.

## Vinnere
:*Listen er muligens mangelfull*
**Wales Ladies Championship of Europe**
*2008 Lotta Wahlin -  ved Machynys Peninsula Golf & Country Club, Llanelli
*2007 Joanne Mills -  ved Machynys Peninsula Golf & Country Club, Llanelli
*2006 Linda Wessberg -  ved Machynys Peninsula Golf & Country Club, Llanelli
*2005 Kirsty Taylor -  ved Machynys Peninsula Golf & Country Club, Llanelli
**Wales "Golf as it Should be" Ladies Open**
*2004 Trish Johnson -  ved Royal Porthcawl Golf Club, nær Bridgend
**Wales WPGA Championship of Europe**
*2003 Shani Waugh -  ved Royal Porthcawl Golf Club, nær Bridgend
*2002 Åsa Gottmo -  ved Royal Porthcawl Golf Club, nær Bridgend

## Eksterne lenker
* Ladies European Tour offisielle hjemmeside
* Machynys Peninsula Golf & Country Club
3 Vulgar Videos from Hell

***3 Vulgar Videos from Hell*** er en DVD som ble utgitt i 1999, og gjenutgitt i 2006, av heavy metal-bandet Pantera. Denne DVD-en kombinerer bandets tre forrige hjemmevideoer (*[[Cowboys from Hell: The Videos]]*, *[[Vulgar Video]]* og *[[3 Watch It Go]]*) og har musikkvideoer, liveshow, intervjuer og annet materiale av bandet på turne og i studio, fra 1990 til rundt sen 1996 og tidlig 1997.

## Sporliste (Original inneholder kun 1 disk)
### Disk 1
Dekker *[[Cowboys from Hell]]* og *[[Vulgar Display of Power]]*-periodene (omtrent 1990&ndash;1993).
#### ''Cowboys from Hell: The Videos''
*«Cowboys from Hell»
*«The Art of Shredding»1
*«Cemetery Gates»
*«Heresy»1
*«Psycho Holiday»

1. Live under 1990 "Foundations Forum" Convention i Los Angeles, California.
#### ''Vulgar Video''
*«Walk»
*«Domination»2
*«Primal Concrete Sledge»2
*«Cold Gin»3
*«This Love»
*«Mouth for War»

2. Live under 1991 "Monsters in Moscow" festivalen.
3. KISS cover fremført live med Skid Row.

### Disk 2
#### ''3: Watch it Go''
Dekker stort sett *[[Far Beyond Driven]]*-perioden (omtrent 1994&ndash;1996).
*«I'm Broken»
*«5 Minutes Alone»
*«Planet Caravan»
*«Drag the Waters»
**(Crazy Train 'Dimebag Darell Guitar [[medley (musikk)|medley]] solo'
**(HellRaiser MedlEY-Cowboys From Hell/Fucking Hostile/Shattered/Domination*

====*Monsters in Moscow''====
En del av bandets sett under "Monsters in Moscow" festivalen i 1991.
*«Cowboys from Hell»
*«Primal Concrete Sledge»
*«Psycho Holiday»

## Andre kjente opptredener
Flere kjente band og musikere dukker opp i videoen. Blant de som opptrer med Pantera er følgende:

*Rob Halford (fra Judas Priest)
*Kerry King (fra Slayer)
*Exodus
*Tommy Victor (fra Prong)
*Skid Row
*White Zombie
*Sacred Reich
*Suicidal Tendencies
*Alice in Chains
*Scott Ian (fra Anthrax)
*Crowbar
*Marilyn Manson
*KISS

Andre kjendiser som dukker opp i videoen inkluderer:

*Jerry Cantrell, Mike Starr og Layne Staley fra Alice in Chains
*Mike Muir fra Suicidal Tendencies
*Barry Stern fra Trouble
*Kirk Windstein fra Crowbar
*Ace Frehley og Gene Simmons fra KISS
*Tommy Lee fra Mötley Crüe
*Sara Lee Lucas, Pogo, Twiggy Ramirez og Marilyn Manson fra Manson
*Trent Reznor fra Nine Inch Nails
*Billy Corgan fra The Smashing Pumpkins
*Yngwie Malmsteen fra Alcatrazz
Olav Kyrres plass

:*For plassen på [[Øya (Trondheim)|Øya]] i Trondheim, se [[Olav Kyrres plass (Trondheim)]]

*'Olav Kyrres plass''' er en plass på Frogner i Oslo. Plassen ligger der Drammensveien og Bygdøy allé møtes, noe som blir like øst for grensen mellom Bydel Ullern og Bydel Frogner. Plassen er oppkalt etter den norske kongen Olav III Kyrre.

Plassen fikk sitt nåværende navn i 1914. Av de tre bygningene som har adresse Olav Kyrres plass, er Polens ambassade i nr. 1 den mest kjente. Denne nybarokke murvillaen ble oppført i 1917 av arkitekt Herman Major Backer.

Ved Olav Kyrres plass ligger boligkomplekset Heia, på tomten som opprinnelig var brukt til løkkehuset til Thorvald Meyer. Disse bygningene ble oppført 1932-35 av arkitekt Nicolai Beer, og er blant de fremste funksjonalistiske boligkompleksene fra 1930-årene.

## Referanser


 



## Eksterne lenker
* 
*
Kongedømmet Livland

**Kongedømmet Livland** var en stat som formelt ble erklært av Ivan IV av Russland under Livlandskrigen. 10. juni 1570 kom den danske hertugen, Magnus av Holstein, til Moskva der han ble kronet til konge av Livland. Magnus avgav først en ed om å akseptere Ivan som sin overherre og fikk i bytte vasallkongedømmet Livland. Området i det nye kongedømmet måtte imidlertid erobres først. Den nye kong Magnus av Livland dro fra Moskva med 20&nbsp;000 russiske soldater for å erobre det svenskkontrollerte Reval. Ivan håpet på støtte fra Frederik II, den eldre broren til Magnus, men fikk det ikke. Mot slutten av mars 1571 ga Magnus opp kampen om Reval og dro fra beleiringen.

I 1577, da Magnus hadde mistet støtten fra både sin bror og Ivan, kalte han på støtte hos den liviske adelen for å drive ut utlendingene. Han ble så angrepet av Ivan sine styrker og tatt til fange. Da han slapp fri, tok han tilbake den kongelige tittelen. Magnus var de siste seks årene av livet sitt i slottet i Pilten i Kurland der han døde. 

## Referanser
Audvar Os

**Audvar Ragnar Os** (1920–2014) var en norsk jurist og embetsmann.

Os ble uteksaminert cand. jur. i 1946. Han var dommerfullmektig 1948-1949. Os hadde studieopphold i USA. Han var sekretær for forvaltningskomiteen 1951-1958 som la grunnlag for viktige forvaltningsrettslige områder inkludert sivilombudsmannen. Han var sekretær i lovavdelingen 1949-1956 og byråsjef i Justisdepartementet i perioden 1956-1961. Han ble advokat i 1962 og høyesterettsadvokat i 1963. Han var ansatt hos regjeringsadvokaten 1962-1967. Han var kommuneadvokat i Oslo i perioden 1967-1981. Han var medlem av redaksjonen i *[[Lov og rett|Lov og Rett]]* fra 1962. Han var medlem av tre offentlige utvalg hvorav han var leder for byggesaksutvalget oppnevnt i statsråd i 1981. Han var sivilombudsmann (Stortingets ombudsmann for forvaltningen) i perioden 1982-1990. Han praktiserte som advokat i firmaet Simonsen & Musæus etter å ha gått av.

Audvar Os ble utnevnt til kommandør av St. Olavs Orden i 1986.

Audvar Ragnar Os ble født 8. september 1920 i Oslo. Foreldrene var oberstløytnant Edvard Samuel Os og Ragna Sophie Nybø. Han var gift med Torbjørg Endregaard (død 1967) og deretter med Nina Marie Simonsen (død 2014). Han hadde 5 søsken. Faren var sjef for Varanger bataljon på 1930-tallet og familien bodde i Kirkenes. Audvar Os døde 25. juni 2014.

## Utgivelser
* 
* 
* 
* 

## Litteratur
*

## Referanser
Mecklenburgbukten

**Mecklenburgbukten** (tysk: *Mecklenburger Bucht* eller *Mecklenburgische Bucht*, dansk: *Mecklenburg Bugt*, polsk: *Zatoka Meklemburska*) er en bukt i den sørvestlige delen av Østersjøen, mellom de danske øyene Lolland, Falster, og Møn i nord og de tyske delstatene Schleswig-Holstein og Mecklenburg-Vorpommern i sør. 

Bukta er åpen mot Østersjøen i nordøst, og i nordvest går de to sundene Fehmarnbelt og Fehmarnsund, som gir forbindelse til Kielbukten. I den indre delene av bukta ligger Lübeckbukten og den noe mindre Wismarbukten. De viktigste havnebyene langs bukta er Lübeck, Rostock og Wismar. Andre byer er Warnemünde og Gedser. Deler av Vorpommersche Boddenlandschaft nasjonalpark grenser opp mot Mecklenburgbukta.

## Referanser
Pendle Hill (New South Wales)

**Pendle Hill** er en bydel i Sydney, i delstaten New South Wales, Australia. Pendle Hill ligger 30 kilometer vest for Sydney sentrum, i kommunen City of Parramatta og er en del av Greater Western Sydney regionen.

## Historie
George Bond (1876–1950), en amerikaner som kom til Australia i 1906, etablerte en bomullsspinnefabrikk i området i 1923. Det var Australias første forsøk på å spinne og veve bomull fra bommullsplantasjer som firmaet eide i Queensland. Bond foreslo å kalle bydelen Pendleton, etter stedet sør for London, som var senter for Englands bommullsindustri, men en variasjon, Pendle Hill, ble tatt i bruk i stedet. George Bond drev originalt med import av strømper og undertøy, men begynte under første verdenskrig med produksjon av strømper i Redfern og produserte i 1925 en kvartdel av Australias totale produksjon av strømper og strikkeplagg. Bond Industries Limited ble børsetablert i 1927.

Jernbanestasjonen Pendle Hill åpnet i bydelen 12 april 1924. Den første offentlige skolen åpnet i 1955 og det første postkontoret åpnet i 1956.

## Handelsområde
Pendle Hill har et stort kjøpesenter ved siden av jernbanestasjonen, som inkluderer et supermarked, lavprisbutikker, frukt og grønt-butikk, spesialbutikker, eiendomsmegler, bank og kafeer.

## Transport
Pendle Hill jernbanestasjon er på Western railway line av CityRail nettverket.

## Skoler
* Pendle Hill Public School er en barneskole
* Pendle Hill High School er en ungdoms/videregående skole.

## Parker
Civic Park er en stor park som ligger vest for jernbanestasjonen. Den binder sammen kjøpesenteret med bydelen Girraween, og blir brukt som gjennomgang for fotgjengere til og fra jernbanestasjonen.

Binalong Park (også kjent som Binalong Oval) er en stor oval nord i Pendle Hill på grensen til Toongabbie. Parken inneholder to tennisbaner og fire ovaler (baner for Australsk fotball) som brukes for lokalsport. Banene er også hjemmebanen til fotballklubben Pendle Hill Tigers som er medlem av Granville District Soccer Association. Pendle Hill Colts Cricket Club har også hjemmebanen sin i parken. Klubben er en del av Parramatta District Cricket Association, med både junior og senior lag.

## Boligområder
Pendle Hill består av mange eldre hus, men i senere tider har disse blitt kjøpt opp av eiendomsutviklere som bygger blokker med leiligheter. Dette er spesielt tilfelle i nærheten av jernbanestasjonen.

## Referanser


## Eksterne lenker
Gauja

**Gauja** (estisk: *Koiva jõgi*, livisk: *Koiva*, tysk: *Livländische Aa*) er en av de lengste elvene i Latvia med en lengde på 452 kilometer og med et nedbørfelt på . Elvens kilde ligger i åsene sørvest for Cēsis. Den renner først østover og nordover og danner grense mot Estland i 18 km. Sør for Valga og Valka snur den vestover mot Valmiera, og fortsetter sørvestover nær Cēsis og Sigulda. Gauja munner ut i Østersjøen nær Riga.

I Cesis og Riga fylke har Gauja gravet ut den dypeste elvedalen i Latvia med bredder opptil 90 meter høye. Denne delen av Gauja har mange flotte naturområder og ble erklært en nasjonalpark i 1973.

Langs elvedalen bodde i tidligere tider *livonere*, et finsk-ugrisk folkeslag som ikke lenger eksisterer. Det har vært drevet mye tømmerhogst og -fløting langs vassdraget, helt ned til Riga. En smalsporet jernbane langs elva var ikke i stand til å møte transportbehovet, slik at tømmerfløtingen bestod helt inn i moderne tid. Vassdraget er viktig for kanoturister og er kjent for et bølgete, skogdekt landskap med farbare elver og sandsteins-banker langs breddene.

Den estiske maleren Juhan Püttsepp (1898–1975) malte kjente landskaps- og kulturmalerier fra Koiva-vassdraget langs grensetrakten, og langs sideelva Mustjõgi som renner inn i Gauja ved grensen sørøst for Valga.  

## Referanser


## Eksterne lenker
*
Jonnie West

**Jonathan Joseph «Jonnie» West** (født  i Santa Monica) er en basketballspiller for West Virginia Mountaineers. Jonnie er sønnen til Jerry West.

## Referanser
Manhattan College

**Manhattan College** er et katolsk liberal kunstcollege i New York. Til tross for navnet ligger ikke skolen lenger i Manhattan, men i Riverdale.

Manhattan tilbyr studier innen kunst, næringsvirksomhet, utdannelse, ingeniørvitenskap og vitenskap.
## Referanser


## Eksterne lenker
*
Morgantown (Vest-Virginia)

**Morgantown** er en by og et fylkessete i Monongalia County, Vest-Virginia, USA.

Byen ble grunnlagt i 1772 og regnes som en universitetsby, spesielt fordi West Virginia University ligger i denne byen. innbyggertallet er 29&nbsp;361 i 2007.

## Referanser


## Eksterne lenker
*
George Dewey

**George Dewey** (født 26. desember 1837 i Montpelier i Vermont i USA, død 16. januar 1917 i Washington, D.C.) var en amerikansk admiral, *Admiral of the Navy* 2. mars. 1899. Han ledet den amerikanske flåte under slaget i Manilabukten under den spansk-amerikanske krig.

Etter den spansk-amerikanske krig var det mange som foreslo at han skulle gå inn i politikken og søke demokratenes nominering til presidentvalget i USA 1900. Hans kampanje møtte motstand i pressen blant annet etter at han medgav at han aldri hadde stemt i et presidentvalg. Han trakk tilbake sitt kandidatur i mai 1900.

Han er begravd i Washington National Cathedral.

## Referanser


## Eksterne lenker
* http://www.history.navy.mil/bios/dewey_george.htm
* biografi av Brian Miller
* biografi på flåtens nettsider
Eivind Thon

**Eivind Thon** (født 28. mars 1889 i Grue, død 23. oktober 1976) var en norsk pressemann. Han var sjefredaktør i *[[Dagens Næringsliv|Norges Handels og Sjøfartstidende]]* 1943–1961.

Thon ble ansatt i *Norges Handels- og Sjøfartstidende* som 23 år gammel økonomistudent i 1912. Etter å ha tatt cand.oecon.-graden i 1914 gikk han gradene i avisen, og da redaktør Knut Domaas trakk seg tilbake i 1943 overtok Thon som hans nærmeste medarbeider sjefsstillingen. Han forble *Norges Handels og Sjøfartstidende* sjefredaktør frem til han gikk av for aldersgrensen i 1961, men fortsatte som skribent også etter det. Han var blant de første som så betydningen av sterke journalist- og presseorganisasjoner, og var en av grunnleggerne av forgjengeren til Norsk Journalistlag 1920. Han var styremedlem i Norsk Presseforbund 1921&ndash;1929 og 1938&ndash;1941 og formann i presseforbundets osloavdeling 1924&ndash;1927.

Thon utgav blant annet bøkene *Krig og penger* (1942), *Råvarene i verdenshandelen* (2 bd., 1946–47), *City i pundets gullalder* (1946) og *Gode og dårlige penger* (1960).

## Referanser
Zhou Daguan

**Zhou Daguan** (kinesisk: 周達觀, født i 1266 i Wenzhou i Zhejiang i Kina, død 1346) levde under Yuan-dynastiet i Kina. Han var medlem av en keiserlig delegasjon som i 1296–1297 besøkte den daværende kambodsjanske hovedstad *Yasodharapura*, nå kjent under navnet Angkor. 

Han var kong Indravarman IIIs gjest der til juli 1297. Han var verken den første eller den siste kinesiske diplomat som besøkte stedet. Hans berømmelse henger sammen med at han etterlot seg en rikholdig rapport om besøket, med navnet  *[[Kambodsjas skikker|Zhenla fengtu ji]]* (真臘風土記).

De første to oversettelser av det omfattende verket til et vestlig språk var begge til fransk: I 1819 av Jean-Pierre Abel-Rémusat, i 1902 av Paul Pelliot. 

## Referanser


## Litteratur
* Zhou Daguan: *[[Kambodsjas skikker|A Record of Cambodia. The Land and Its People]]*. Oversatt, innledet og kommentert av Peter Harris. Chiang Mai 2007 (Silkworm Books). ISBN 978-974-9511-24-4.
* Michael Freeman og Claude Jacques: *Ancient Angkor*. Bangkok 1999 (River Books). ISBN 974-8225-27-5.
* Johann Reinhart Zieger: *Angkor und die Tempel der Khmer in Kambodscha*. Chiang Mai 2006 (Silkworm Books). ISBN 974-9575-60-1.
Hoff (Oslo)

**Hoff** er et strøk i Bydel Ullern vest i Oslo. Strøket ligger mellom strøkene Skøyen, Montebello og Smestad. Litt mer konkret ligger det nord for "sentrum" på Skøyen, vest for Skøyenparken (Søndre Skøyen), sør for Smestad, sørøst for Montebello og øst for Abbediengen. Nederst i strøket, nær næringsbebyggelsen på Skøyen, er det næringsbygg også på Hoff. Her ligger også trikkeholdeplassen *Hoff* på Lilleakerbanen. Ellers består strøket av boliger, dette er gjerne blokk- og terrassehusbebyggelse fra 1950-tallet. Hoffselva renner gjennom strøket.

Stedet tar navnet sitt etter Hoff gård, som fortsatt er bevart. På gården står et almetre, vernet den 21. januar 1958 som naturminne.

## Referanser
Askje kirke

**Askje kirke** (Askje kyrkje), også kalt **Mosterøy kirke**, er en langkirke fra 1846 i Stavanger kommune, Rogaland fylke.

Byggverket er i tre og har 200 plasser. Det er oppført etter typetegninger av Hans Ditlev Franciscus von Linstow.

Kirken fikk sitt første orgel i 1906. Det kostet 600 kroner, og pengene fikk man ved innsamling. Organisten var den ni år gamle Nicolai Dirdal som var landets yngste organist.

Det er kirkegård ved kirken samt et separat kirkegårdstykke et par hundre meter lenger nordøst.

## Referanser


## Litteratur
* 

## Eksterne lenker
* 
* Menighetens egen nettside 
* Stavanger kirkelige fellesråd
* 
* Askje kirke (erlingjensen.net)
Ludivine Kreutz

**Ludivine Kreutz** (født 1973) er en fransk golfspiller. Hun ble fransk amatørmester i 1995 og sluttet seg til Ladies European Tour i 1998. Hun har vunnet tre turneringer på touren og sluttet på sjetteplass på pengelisten både i 2003 og i 2005. Hun representerte Europa i Solheim Cup i  2005.

## Seire på Ladies European Tour
* 2003 La Perla Italian Open 
* 2005 Tenerife Ladies Open, Ladies Central European Open

## Eksterne lenker
* Profil på LET
H.L. Mencken

**Henry Louis Mencken** (født 12. september 1880 i Baltimore, død 29. januar 1956 samme sted) var en amerikansk journalist, redaktør, satiriker og kritiker som var bitende skarp i sine analyser av amerikansk liv og kultur. Han var også litteraturforsker innenfor amerikansk litteratur. Mencken, kjent som «vismannen fra Baltimore», er vurdert som en av de mest innflytelsesrike amerikanske forfattere og prosastilister i første halvdel av 1900-tallet.

Mencken skrev storverket *The American Language* (*Det amerikanske språk*), et veldig verk i mange bind som analyserte hvordan engelsk ble snakket og praktisert i USA. Han var også kjent for sin satiriske rapportering fra Scopes-rettssaken («Staten Tennessee vs. Scopes»), en banebrytende amerikansk rettssak i 1925 hvor en biologilærer på videregående skole, John T. Scopes, ble anklaget for å ha krenket delstatens Tennessees Butler-lov som gjorde det ulovlig å undervise i evolusjonslæren. Mencken omdøpte rettssaken til «Monkey trial», det vil si «apekattrettssaken». I tillegg til sine litterære ferdigheter var Mencken kjent for sine kontroversielle ideer. Under begge verdenskrigene var hans sympatier på tysk side, og han var meget mistroisk til det han karakteriserte som «britisk propaganda».

Han var en beundrer av Friedrich Nietzsches filosofi, og skrev et større verk som analyserte den tyske filosofens tekster. Han skrev mange artikler om samfunn, litteratur, musikk, framstående politikere, såkalte eksperter, edruskap og var særlig kritisk innstilt til anti-intellektuelle, skinnhellighet, populisme, kristen fundamentalisme, kreasjonisme, organisert religion, spørsmålet om Guds eksistens, og såkalt alternativ medisin. Han var en ivrig beundrer av vitenskapelig framgang, men meget skeptisk til økonomiske teorier.

## Referanser


## Eksterne lenker
* 
* 
* 
*  Gutenberg.org
*  Quotationspage.com
* 
*
Piirissaar

**Piirissaar** er en øy i innsjøen Peipus i Estland og Tartu maakond. 

Piirissar er den største øya i Peipus med en størrelse på 7,8 km². Den ligger cirka 15 km fra munningen til elven Emajõgi, og bare 1-2 meter over havet. 

Øya ble først permanent bosatt under den store nordiske krigen av en gruppe ortodokse gammeltroende, som rømte fra de religiøse reformene til patriark Nikon i Moskva og innskrivning i militæret. De fleste av innbyggerne på øya hører fortsatt til denne trosretningen. Tyske Luftwaffe skapte store ødeleggelser på øya i februar 1944. 

Tre landsbyer ligger på øya, Piiri, Saare og Tooni, og danner kommunen Piirissaare. Folketallet har falt fra cirka 700 i 1920 til 86 i 2006. De som er igjen lever stort sett av fiske og dyrking av løk. 

Piirissaar har blitt et naturreservat og siden 1991 en del av Natura 2000-planen.
Blandt alle Lande

**«Blandt alle Lande»**, egentlig **«Normandssang»**, er en fedrelandssang skrevet av Ole Vig rundt 1850. Melodien ble skrevet av den danske komponisten Hans Matthison-Hansen. Margrethe Munthe skrev på begynnelsen av 1900-tallet sangen «Tulla» («Vi har en tulle med øine blå») til denne melodien.

Særlig første vers av «Normandssang» er kjent:

Blandt alle Lande i Øst og Vest
Er *Fædrelandet* mit Hjærte næst.
Det «gamle *Norge*»
Med Klippeborge
Mig huer bedst.

På første halvdel av 1800-tallet ble det skrevet flere nasjonalistiske sanger med tittelen «Nordmandssang», som var uhildede (og svulstige) hyllingsdikt til den unge nasjonen *Norge*. I *Visebog for Nordmænd* fra 1837 er H. A. Bjerregaard, Lyder Sagen og T. S. Brun alle oppført med slike.

## Tekst

Sangen har 23 vers. Under er gjengitt vers 1–6 og 11–13.

Blandt alle Lande i Øst og Vest
Er *Fædrelandet* mit Hjærte næst.
Det «gamle *Norge*»
Med Klippeborge
Mig huer bedst.

Fra Vesterhavet til Kjølens Rand,
Fra Nordishavet til Kristjanssand,
*Der* har jeg hjemme
Og kan istemme:
*Mit Fædreland!*

Jeg elsker Eder, I gamle Fjæld
Med høje Tinder og dybe Væld,
Med Skog om Barmen
Og Jærn i Armen
Til Tidens Kvæld!

Jeg elsker Eder, I Bække smaa,
I stolte Fosse, I Fjorde blaa,
I Sjøer blanke,
Hvis stille Tanke
Kan Stjerner naa!

Jeg elsker Furu- og Bjerkelund
Med Toneklangen fra Fuglemund;
Og Meget aner
De dunkle Graner
I Vaarens Stund.

Jeg elsker Bølgen, hvor *Frihed* gror,
De dybe Dale, hvor *Freden* bor,
De Lier fagre,
Og gyldne Agre
Paa Odelsjord.

Jeg elsker Alt, som er ægte *Norsk*,
Fra Folkelivet til Sild og Torsk, –
Som *fremad* skrider,
Omend det glider
En Smule dorsk.

Jeg elsker højlig mit Modersmaal,
Der klinger kraftigt som hærdet Staal,
Fra Hjærtets Grunde,
I Folkemunde
Hos Per og Paal.

Dog mest jeg elsker det *Folkefærd*,
Som har sit Hjem mellem Fjæld og Skjær,
Hvor Unge hædre
De gamle Fædre,
Som bygde her.

## Innspillinger (i utvalg)
*Halfdan Rode med orgel. Innspilt i Kristiania i september 1908. Utgitt på de akustiske 78-platene Gramophone 2-82800 og Gramophone 282260.
*Hjalmar Lindbergs sekstett. Bearbeidet av Hj. Lindberg. Innspilt i Oslo i juni 1946. Utgitt på 78-platen His Master's Voice A.L.&nbsp;2889.

## Referanser


## Eksterne lenker
* Fedrelandsanger på TaktOgTone1.Homestead.com
* Blant alle lande på LearnLearn.net
Wild Water

**Wild Water** er en norsk musikkgruppe og ble stiftet av Daniel Brinch og Olav Verpe i 2003. 

I 2007 fant bandet tonen med Christer André Cederberg fra Animal Alpha. Samarbeidet med Cederberg ga liv til *That Great View* og *No Legacy EP*. I januar 2009 ble de oppdaget av tidligere Turboneger gitarist Rune Grønn og deres tredje plate That Great View ble sluppet 16. mars 2009 via bandets eget selskap «Wild Water Music», som ble opprettet i 2007, og Sonet.

Tekstene deres er basert på åndelig refleksjoner med et tydelig religiøst budskap. Vokalist Olav Verpe bruker sin katolske bakgrunn som fundament for tekstene. Deres tredje plate That Great View inneholder syv låter som tar for seg temaer som tilsammen utgjør deres og mange andres syn på verden. Alle de fire medlemmene i Wild Water kommer fra Oslo-Øst og har viet mye tid til arbeid med barn og unge i Groruddalen. Bandet har selv uttalt at de befinner seg i en privilegert situasjon hvor de har muligheten til å være idealister og det har de planer om å være så lenge de kan.

Wild Water arrangerte sommeren 2007 minifestivalen *Redd barna Rock* i samarbeid med Redd Barna. Festivalen fant sted i sofienbergparken og hadde temaet *Stopp volden mot barn*. De deltok også under støttekonserten, *Alle For Chile*, som fant sted i Oslo 13. mars 2010. Alle inntektene fra konserten gikk til det jordskjelvrammede Chile.

Tor Øivind Hansen Lolland tegnet coveret til *Let's Talk About Life* og *That Great View*.  *Let's Talk About Life* ble trykket i  eksemplarer og solgte drøye 800.

## Medlemmer
* Harald Verpe – Trommer
* Olav Verpe – Vokal
* Daniel Brinch – Gitar

## Diskografi
* *Wild Water* (2006) EP
* *Lets Talk about Life* (2007), album 11 spor
* *That Great View* (2009)
* *No Legacy EP* (utgitt på Sonet, 2010)
* *Trist singel* (2011)

## Referanser


## Eksterne lenker
* 
*  Wild Water hos MySpace
Qiu Jin

**Qiu Jin** (kinesisk: 秋瑾, pinyin: *Qiū Jǐn*; 1875–1907) var en revolusjonær fra Qing-tidens siste år. Hun var forfatterinne og en tidlig feminist. 

## Liv og virke
### Bakgrunn
Qiu Jin fikk en ukonvensjonell oppdragelse i landsbyen Shānyīn i Shaoxing i Zhejiang, og foreldrene sparte henne for fotbinding i barndommen. Hun lærte å skrive og lese, og ble kjent med de kinesiske klassikere i 11-årsalderen. Hun utviklet en særlig forkjærlighet for dikteren Du Fu. Hun lærte seg også å ri, og øvde seg i sverdkamp.

Da hun var 21 år gammel ble hun gift med Wang Tíngjūn, sønn av en fremstående familie fra Hunan. Hun flyttet med ham til Beijing og fikk to barn med ham. Det viste seg snart at mannen var alkoholiker. 

### Revolusjonær
Høsten 1904 pantsatte hun sine smykker og dro til Japan for å studere. Der kom hun raskt i kontakt med flere kinesiske hemmelige selskaper som ville styrte Qing-dynastiet. Hun ble medlem av flere, blant annet av  Tongmenghui grunnlagt av Sun Yat-sen. Hun var også med på å grunnlegge en ren kvinnelig organisasjon i samme ånd, *Gongaihui* (共愛會). Hun engasjerte seg også for å få slutt på fotbinding.

I februar 1905 dro hun tilbake til Kina. Der rekrutterte sin kusine Xu Xilin til Tongmenghui. I 1906 grunnla hun et radikalt ukeblad for kvinner sammen med en annen dikterinne, Xu Zihua, i Shanghai. I 1907 ble hun rektor for *Datong*-skolen i Shaoxing, en skole for gymnastikklærere, men dette var bare et skalkesjul for militær opplæring av revolusjonære. 

Hun ble stadig mer sentral i det opposisjonelle arbeidet, og på planleggingen av et opprør i Anhui og Zhejiang. 

Den 6. juli 1907 forøvet hennes kusine i Anqing et vellykket attentat mot *En Ming*, guvernøren for provinsen Anhui. Den planlagte påfølgende oppstanden ble imidlertid forrådt og slått ned, og Xu Xilin ble arrestert, forhørt og henrettet. 

Den 12. juli ble også Qiu Jin arrestert. Ettersom det forelå belastende material mot henne, ble hun dømt og tre dager etter henrettet. Hun var blitt torturert, men skal ikke ha røpet noen av de revolusjonæres hemmeligheter.

## Referanser


## Litteratur
* Florence Ayscough: *Chinese Women: yesterday & to-day*. Boston: Houghton Mifflin Company. (1937)
* Sun Chang, Kang-i and Haun Saussy (red.): *Women writers of traditional China: an anthology of poetry and criticism*.  Charles Kwong, associate editor; Anthony C. Yu and Yu-kung Kao, consulting editors. Stanford, Calif.: Stanford University Press. (1999)
Neuschwanstein (meteoritt)

**Meteoritten Neuschwanstein** falt ned over området Füssen i Bayern nær Schloss Neuschwanstein ved den tysk-østerrikske grense, den 6. april 2002 klokken 22:20.

Den opprinnelige meteoren gikk i oppløsning ca. 22 km over jordoverflaten. Bitene spredde seg over et felt på flere kvadratkilometer, men tre store og en del små stykker er funnet. Massen utgjør i underkant av 6 kilo. Neuschwanstein er av et materiale kalt Enstatit-Chondrit (Type EL6). Funnet er gjort på basis av simultanfotografering av banen, med matematisk beregning av hvor en skulle søke. Dette var den fjerde meteoren på verdensbasis som ble funnet med denne metoden – og den første i Tyskland.

## Eksterne lenker
*
Catfights and Spotlights

***Catfights and Spotlights*** er det sjette studioalbumet til Sugababes, utgitt i oktober 2008.

## Sporliste
# «Girls» (Allen Toussaint, Anna McDonald, Nicole Jenkinson) — 3:11
# «You on a Good Day» (Klas Åhlund, K. Buchanan) — 3:26
# «No Can Do» (Jason Pebworth, Jon Shave, George Astasio, Geeki) — 3:11
# «Hanging on a Star» (J. Pebworth, J. Shave, G. Astasio, Geeki, K. Buchanan) — 3:22
# «Side Chick» (K. Åhlund, Alex Purple, K. Buchanan) — 3:40
# «Unbreakable Heart» (K. Åhlund, Max Martin) — 3:52
# «Sunday Rain» (Steve Booker, Karen Poole, K. Buchanan, H. Range, A. Berrabah) — 4:01
# «Every Heart Broken» (K. Åhlund) — 4:09
# «Beware» (K. Åhlund, A. Berrabah) — 2:55
# «Nothing's as Good as You» (J. Pebworth, J. Shave, G. Astasio, Geeki) — 3:03
# «Sound of Goodbye» (S. Booker, K. Poole, K. Buchanan) — 4:23
# «Can We Call a Truce» (K. Åhlund, A. Purple, Deanna, K. Buchanan) — 4:33

## Eksterne lenker
*
Liste over øyer i Vestfold

Dette er en **liste over øyer i Vestfold**. Vestfolds skjærgård består av over 500 store og små øyer, holmer og skjær. Noen av disse er bebygd med hytter eller boliger, og mange av de mindre øyene er populære utfartsmål blant båtfolk. Listen er inndelt etter kommuner, men kan sorteres etter behov. Den tar ikke med øyer i innsjøer. Merk at det brukes flere stavemåter for samme stedsnavn, som -ø og -øy, -skjer og -skjær. Noen øyer og skjær refereres til både i entall og flertall. Arealene er omtrentlige.

## Kilder
* Vestfold fylkeskommune 
* Kystverkets kart
* Kartportal for 12-kommunesamarbeidet i Vestfold 
* Gule Siders kart
* iNatur - Geodataonline
* Google maps
* De enkelte kommunenes nettsteder
Bussen Trafikkselskap

**Bussen Trafikkselskap** ble stiftet i 1985 og trafikkerte Kristiansand med bybusser. Selskapet dekket også områdene  Vennesla, Søgne og Songdalen som er tilgrensende distrikter. Selskapet hadde rundt 300 ansatte og operererte på kontrakt med Vest-Agder Kollektivtrafikk. 

## Historie
Bussen Trafikkselskap AS ble stiftet 1. januar 1986 som et resultat av samarbeid mellom Ruteexpressen, Lillesand og Topdalens Bilruter, Torridalens Bilruter og Vaagsbygdruta og er eiet av holdingselskapet Brøvig Holding AS.

Den 1. januar 2011 ble bussdriften avviklet etter at Nettbuss Sør overtok anbudet på selskapets ruter. Selskapet i seg selv eksisterte som et eiendomsselskap fram til våren 2013, da det først ble omdøpt til Sagahill AS og kort tid senere oppløst.

## Referanser
Amitābha

**Amitabha** (*grenseløst lys*) er innen tibetansk buddhisme, og innen hele den nordlige buddhismen (Mahayana) en av fem Buddhaer i en viktig kult.
 
Amitabha er viktig innen den kinesiske buddhistiske grenen Det rene land-skolen. Skoleretningen forkynner at man ved å påkalle Amitabha med den enkle bønnen «Jeg setter min lit til Amitabha Buddha» garanteres plass i Det rene landets paradis der Amitabha hersker. 

De andre er Shakyamuni, Akshohya, Ratnasambhava og Amoghasiddhi.
Keisha Buchanan

**Keisha Buchanan** (født 30. september 1984 i London) er en britisk sangerinne, musiker og låtskriver. Fra 1998 til 2009 var hun med i popgruppen Sugababes, og  hun var den siste av de grunnleggende medlemmene til å slutte, Mutya Buena, den første, og Siobhán Donaghy, den andre. Buchanan har jamaicansk bakgrunn. Hun er kjent for sin særegne stemme og sitt eksotiske utseende. Buchanan er nå i ferd med å etablere sin solo karriere med Island Records.

Keisha er kusine med tidligere Blue-medlem Simon Webbe.

## Referanser


## Eksterne lenker
* 
* 
* 
*
Simon Webbe

**Simon Webbe** (født 30. mars 1979 i Moss Side, Manchester, England) er en britisk sanger, låtskriver og manager. Webbe var medlem i det britiske boybandet Blue. Webbe er fetter av Keisha Buchanan, kjent som en av jentene i popgruppen Sugababes.

## Referanser

## Eksterne lenker
* 
* 
* 
*
Viljandisjøen

**Viljandisjøen** (estisk *Viljandi järv*) er en innsjø i Viljandi fylke i Estland. Den ligger ved siden av byen Viljandi. Innsjøen har et areal på 1,58 km².
Baltisk klint

**Baltisk klint** (estisk *Balti klint*, russisk Балтийско-ладожский уступ, Глинт, *Baltisjsko-ladozjskij ustup* eller *Glint*) er en skrent av kalkstein på flere øyer i Østersjøen, i Estland og i Leningrad oblast i Russland. Området strekker seg cirka 1200 km fra Öland i Sverige gjennom kontinentalsokkelen til de estiske øyene Osmussaar og Suur-Pakri til Paldiski, så langs sørkysten av Finskebukten og elva Neva til områder sør for innsjøen Ladoga i Russland, der den forsvinner under yngre avleiringssediment. 

Klippene når opp til 55,6 meter over havet på Ontika i Kohtla kommune i Estland. Flere elver har gravet seg gjennom klippene, som Narva, Luga, Izjora, Tosna og danner mange fossefall og stryk. Valastefossen i Kothla kommune er den høyeste av dem med et fall på 25 meter. 

På øyen Saare tilhører kalksteinsklippene en formasjon fra eopken silur, kjent under betegnelsen Silurbanken. Her er landskapet mindre sandformet enn lengre øst på Estlands nordkyst.

## Referanser
T.K. Brøvig

**T.K. Brøvig AS** er et norsk familieeid selskap i Kristiansand. Selskapet eier verdipapirer og ble stiftet i 1965 av Tørres Kristian Brøvig.

Selskapet eide Bussen Trafikkselskap, og var en av de største aksjonærene i Norgesbuss fram til 2008.
Feejee mermaid

«**The Feejee Mermaid**» eller bare «**Fiji mermaid**» var levningene etter en angivelig «ekte» havfrue som den amerikanske underholdningsarrangøren P. T. Barnum presenterte i sitt museum av kuriositeter, Barnum's American Museum, i 1842. Siden har flere eksemplarer dukket opp i sideshows rundt om i verden. En *Feejee mermaid* ser ut som en havfrue, men har ofte spisse tenner og klør. De fleste eksemplarer er satt sammen av aper eller andre pattedyr og halen av en fisk. 

## Liknende figurer

Fil:Jenny Haniver1218.jpg|Jenny Haniver, en tørket rokke som er skåret til slik at den likner en havfrue eller et havmonster. Slike skal ha blitt solgt til turister og vist fram som angivelig ekte sjøvesener.
File:Banff Merman.jpg|En utstoppet «havmann» (på engelsk *merman* eller *fish-man*) på utstilling i den vesle byen Banff i Canada. Objektet skal angivelig stamme fra Java og kom til byen ca. 1915.


## Se også
* Jenny Haniver
* Bløff

## Eksterne lenker
*
Hamperokken

**Hamperokken** er det høyeste fjellet på halvøya vest for Ullsfjorden, og ligger i Tromsø kommune i Troms.

Fjellet er det sjette høyeste i Norge ut fra primærfaktor.

Fjellet kan bestiges uten sikringsutstyr om sommeren, men om vinteren kreves isøks og stegjern

## Se også
*Liste over fjell i Skandinavia

## Fotnoter



## Referanser